Oficialusis leidinys L 188 , 29/07/1993 p. 0001 - 0010

specialusis leidimas suomių kalba: skyrius 7 tomas 4 p. 0207

specialusis leidimas švedų kalba: skyrius 7 tomas 4 p. 0207



Tarybos direktyva 93/29/EEB 1993 m. birželio 14 d. dėl dviračių arba triračių motorinių transporto priemonių valdymo mechanizmų, signalinių lempučių ir rodytuvų identifikavimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į 1992 m. birželio 30 d. Tarybos direktyvą 92/61/EEB dėl dviračių ir triračių motorinių transporto priemonių tipo patvirtinimo [1], atsižvelgdama į Komisijos pasiūlymą [2], bendradarbiaudama su Europos Parlamentu [3], atsižvelgdama į Ekonomikos ir socialinių reikalų komiteto nuomonę [4], kadangi vidaus rinką sudaro teritorija be vidaus sienų, kurioje užtikrintas laisvas prekių, asmenų, paslaugų ir kapitalo judėjimas; kadangi tuo tikslu būtina priimti atitinkamas priemones; kadangi dviračių arba triračių motorinių transporto priemonių valdymo mechanizmų, signalinių lempučių ir rodytuvų atžvilgiu kiekvienoje valstybėje narėje dviratės arba triratės motorinės transporto priemonės turi atitikti tam tikras technines charakteristikas, numatytas privalomose nuostatose, kurios įvairiose valstybėse narėse yra skirtingos; kadangi dėl jų skirtumų šios nuostatos trukdo plėtoti prekybą Bendrijoje; kadangi šias vidaus rinkos funkcionavimo kliūtis galima pašalinti, jei visos valstybės narės vietoj nacionalinių taisyklių taikys vienodus reikalavimus; kadangi būtina nustatyti suderintus dviračių arba triračių motorinių transporto priemonių valdymo mechanizmams, signalinėms lemputėms ir rodytuvams taikomus reikalavimus, siekiant suteikti galimybę kiekvienai šių transporto priemonių rūšiai pritaikyti Direktyvoje 92/61/EEB nustatytą tipo patvirtinimo ir komponentų tipo patvirtinimo tvarką; kadangi, atsižvelgiant į siūlomų įgyvendinti šios srities priemonių apimtį ir poveikį, šioje direktyvoje numatytos Bendrijos priemonės yra būtinos ir turės lemiamos reikšmės iškeltam tikslui pasiekti, t. y. nustatyti Bendrijos transporto priemonių tipo patvirtinimą; kadangi valstybės narės individualiai negali atitinkamu būdu to tikslo pasiekti; kadangi siekiant palengvinti patekimą į Bendrijai nepriklausančių valstybių rinkas, iškyla būtinybė pasiekti šios direktyvos ir Jungtinių Tautų Europos ekonominės komisijos Reglamento Nr. 60 reikalavimų lygiavertiškumo, PRIĖMĖ ŠIĄ DIREKTYVĄ: 1 straipsnis Ši direktyva taikoma identifikuojant visų rūšių transporto priemonių, kurių apibrėžimas pateiktas Direktyvos 92/61/EEB 1 straipsnyje, valdymo mechanizmus, signalines lemputes ir rodytuvus. 2 straipsnis Dviračių arba triračių motorinių transporto priemonių valdymo mechanizmų, signalinių lempučių ir rodytuvų identifikavimo atžvilgiu komponentų tipo patvirtinimo suteikimo tvarka bei laisvo tokių transporto priemonių judėjimo sąlygos nustatytos Direktyvos 92/61/EEB II ir III skyriuose. 3 straipsnis Pagal Direktyvos 92/61/EEB 11 straipsnio nuostatas pripažįstamas šios direktyvos ir UN/ECE Reglamento Nr. 60 (E/ECE/TRANS/505 - Add. 59) reikalavimų lygiavertiškumas. Komponentų tipo patvirtinimą suteikiančios valstybių narių valdžios institucijos pripažįsta pagal pirmiau minėto Reglamento Nr. 60 reikalavimus suteiktus patvirtinimus bei komponentų tipo patvirtinimo ženklus ir vertina juos kaip pagal šios direktyvos reikalavimus išduotų patvirtinimų alternatyvą. 4 straipsnis Šią direktyvą galima iš dalies keisti pagal Direktyvos 70/156/EEB [5]13 straipsnį, siekiant: - zahrnula změny předpisu EHK uvedeného v článku 3, - suderinti priedus su technikos pažanga. 5 straipsnis 1. Valstybės narės priima ir paskelbia nuostatas, kurios, įsigaliojusios ne vėliau kaip iki 1994 m. gruodžio 14 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. Dėl priežasčių, susijusių su valdymo mechanizmų, signalinių lempučių ir rodytuvų identifikavimu, nuo pirmojoje pastraipoje nurodytos dienos valstybės narės negali drausti pradėti eksploatuoti šios direktyvos reikalavimų atitinkančių transporto priemonių. Pirmojoje pastraipoje nurodytas nuostatas jos taiko nuo 1995 m. birželio 14 d. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. 6 straipsnis Ši direktyva skirta valstybėms narėms. Priimta Liuksemburge, 1993 m. birželio 14 d. Tarybos vardu Pirmininkas J. Trøjborg [1] OL L 225, 1992 8 10, p. 72. [2] OL C 293, 1992 11 9, p. 5. [3] OL C 21, 1993 1 25, p. 96 ir OL C 150, 1993 5 31. [4] OL C 73, 1993 3 15, p. 22. [5] OL L 42, 1970 2 23, p. 1. Direktyva su paskutiniais pakeitimais, padarytais Direktyva 92/53/EEB (OL L 225, 1992 8 10, p. 1). -------------------------------------------------- I PRIEDAS DVIRAČIŲ ARBA TRIRAČIŲ TRANSPORTO PRIEMONIŲ KOMPONENTO TIPO PATVIRTINIMO REIKALAVIMAI, SUSIJĘ SU JŲ VALDYMO MECHANIZMŲ, SIGNALINIŲ LEMPUČIŲ IR RODYTUVŲ IDENTIFIKAVIMU 1. APIBRĖŽIMAI Šioje direktyvoje: 1.1. "valdymo mechanizmas" reiškia bet kurią vairuotojo tiesiogiai įjungiamą transporto priemonės arba komponento dalį, kuri sukelia transporto priemonės arba vienos jos dalies būklės ar darbo pasikeitimą; 1.2. "signalinė lemputė" reiškia signalą, parodantį, kad įtaisas įsijungė, kad jis dirba arba kad esama pagrindo manyti, jog yra gedimas arba kad įrenginys neveikia; 1.3. "rodytuvas" reiškia įrenginį, kuris teikia informaciją apie sklandų sistemos ar jos dalies darbą arba būseną, pavyzdžiui, skysčio lygį; 1.4. "ženklas" reiškia metmenis, kurie suteikia galimybę identifikuoti valdymo mechanizmą, signalinę lemputę arba rodytuvą. 2. REIKALAVIMAI 2.1. Identifikavimas Skirsnyje 2.1.5 nurodyti valdymo mechanizmai, signalinės lemputės ir rodytuvai, juos įrengus transporto priemonėje, identifikuojami pagal šiuos reikalavimus. 2.1.1. Šie ženklai aiškiai išsiskiria iš fono, jie yra arba ryškūs tamsiame fone, arba tamsūs ryškiame fone. 2.1.2. Ženklai yra ant valdymo mechanizmo arba prie pat jo ar signalinės lemputės, kurią reikia identifikuoti. Kai tai padaryti nėra galimybės, ženklas ir valdymo mechanizmas arba signalinė lemputė sujungiami nepertraukiamu kuo trumpesniu brūkšniu. 2.1.3. Pagrindinių žibintų ilgąsias šviesas žymi lygiagretūs horizontalūs šviesos spinduliai, o artimųjų šviesų žibintus - žemyn nukreipti lygiagretūs šviesos spinduliai. 2.1.4. Naudojant optinėse signalinėse lemputėse, toliau išvardytos spalvos reiškia: —raudona | pavojus, | —geltona | atsargiai, | —žalia | saugu. | Mėlyna spalva skirta tik pagrindinių žibintų ilgųjų šviesų signalinėms lemputėms. 2.1.5. Ženklų paskirtis ir identifikavimas +++++ TIFF +++++ 1 brėžinysŽibintų valdymas — žibintų tolimosios šviesos Signalinės lemputės spalva mėlyna. +++++ TIFF +++++ 2 brėžinysŽibintų valdymas — artimųjų šviesų žibintai Signalinės lemputės spalva žalia. +++++ TIFF +++++ 3 brėžinysPosūkių rodiklis Signalinės lemputės spalva žalia. +++++ TIFF +++++ 4 brėžinysPavojaus signalo įtaisas Dvi galimybės: - greta yra identifikavimo signalas. Signalinės lemputės spalva raudona. Arba - tuo pat metu veikia posūkių rodikliai (abi 3 brėžinyje pavaizduotos rodyklės). +++++ TIFF +++++ 5 brėžinysRankinis droselis Signalinės lemputės spalva geltona. +++++ TIFF +++++ +++++ TIFF +++++ 6 brėžinysGarso signalo įtaisas7 brėžinysKuro lygis Signalinės lemputės spalva geltona. +++++ TIFF +++++ 8 brėžinysVariklio aušinamojo skysčio temperatūra Signalinės lemputės spalva raudona. +++++ TIFF +++++ 9 brėžinysAkumuliatoriaus įkrova Signalinės lemputės spalva raudona. +++++ TIFF +++++ 10 brėžinysVariklio alyva Signalinės lemputės spalva raudona. +++++ TIFF +++++ 11 brėžinysPriekinis rūko žibintas (3) Signalinės lemputės spalva žalia. +++++ TIFF +++++ 12 brėžinysUžpakalinis rūko žibintas (3) Signalinės lemputės spalva geltona. +++++ TIFF +++++ +++++ TIFF +++++ +++++ TIFF +++++ 13 brėžinysDyzelinio variklio uždegimas arba išjungimas, taikoma kontrolė, kai įrenginys nenaudojamas14 brėžinysDyzelinio variklio uždegimas arba išjungimo kontrolė, kai įrenginys veikia15 brėžinysBendrojo apšvietimo jungiklis Signalinės lemputės spalva žalia. +++++ TIFF +++++ 16 brėžinysApšvietimo jungiklis(gali būti sujungtas su (šoninių gabaritinių) žibintų valdymo pozicija) Signalinės lemputės spalva žalia. +++++ TIFF +++++ 17 brėžinysStovėjimo šviesos žibintai Signalinės lemputės spalva žalia. +++++ TIFF +++++ 18 brėžinysNeutraliosios padėties pavarų dėžės rodytuvas Signalinės lemputės spalva žalia. +++++ TIFF +++++ 19 brėžinysElektrinis starteris Pastabos: () Visa ženklo vidinė pusė gali būti tamsios spalvos. () Tamsiąją šio ženklo dalį galima pakeisti jo siluetu; tada visa balta šios diagramos dalis gali būti tamsios spalvos. () Jei priekinius ir užpakalinius rūko žibintus kontroliuoja vienas valdymo mechanizmas, jam identifikuoti naudojamas "priekinio rūko žibinto" ženklas. -------------------------------------------------- II PRIEDAS --------------------------------------------------